Metroning Chilonzor liniyasidagi nosozlik tezlikda bartaraf etildi

12 oktyabrda Toshkent metrosining Chilonzor liniyasida nosoz tarkib sababli harakat ma'lum vaqtga to‘xtab qoldi. Bu haqda “Toshkent metropoliteni” korxonasida ma'lum qilindi. 
Ta'kidlanishicha, soat 16:05da “Pushkin” va “Buyuk Ipak Yo‘li” stansiyalari orasida tarkib nosozligi sababli harakat to‘xtagan.  
Yo‘lovchilar “Pushkin” stansiyasida tushirilganlar va u yerga nosoz poyezdga texnik ko‘mak ko‘rsatish uchun boshqa tarkib jo‘natilgan. Tegishli ishlar bajarilgach, harakat jadvalga ko‘ra tiklangan.
Metropoliten ma'muriyati yo‘lovchilardan yetkazilgan noqulayliklar uchun uzr so‘ragan.